COMUNA SÂNTANDREI

Nr. 4899 din 28.04.2020
INFORMARE privind intenţia de elaborare 

Plan Urbanistic Zonal ”Modificator la str. 30 Noiembrie, localitatea Sântandrei”, 
comuna Sântandrei, județul Bihor”
Proiectant: S.C. SIMSTA S.R.L. – arh. Pompiliu Câmpeanu
Primăria comunei Sântandrei anunță intenția de elaborare a unui plan urbanistic zonal pentru modificarea unor reglementări la PUZ –ul pentru strada 30 Noiembrie aprobat prin HCL nr.35 din 30.06.2006, la inițiativa lui Băliban Samuel.
Zona studiată se află în intravilan, la limita estică a localității Sântandrei cu UAT Oradea și este cuprinsă între str.Padișului, la vest, str. 30 Noiembrie la est și de parcele cu  locuințe și funcțiuni complementare la nord
Zona propusă pentru reglementare se compune din terenurile identificate cu următoarele numere  cadastrale: 6417, 6418, 6421, 6423, 6424, 6425, 6427, 6429, 11777, 11776, 58008, 58009, 11931, 11932, 58861, 9429.
Prin P.U.Z. se vor propune modificări față de reglementările aprobate anterior pentru parcelele menționate mai sus, referitoare la funcțini, tipul de locuințe, zona construibilă, regimul maxim de înălțime, gradul de ocupare a terenurilor, zonele verzi aferente. 

Pe strada 30 Noiembrie există rețele de alimentare cu energie electrică, gaz, apă și de canalizare 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării
În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 29.04 – 08.05.2020. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

